# 2. Contextualización curricular

# Eixes da proposta didáctica

Esta guía didáctica traballa criterios de avaliación enmarcados nos seguintes bloques temáticos de "Bioloxía e Xeoloxía" de 1º de ESO:

- Bloque 1: Proxecto científico. Este bloque ntroduce o alumnado no pensamento e métodos científicos: a formulación de preguntas e hipóteses, a observación, o deseño e a realización de experimentos, a análise e a comunicación de resultados.
- Bloque 4. A xeosfera. Este bloque céntrase identificación de rochas e minerais da contorna e na tectónica de placas, por tratarse da teoría máis amplamente aceptada pola comunidade científica, para explicar practicamente todos os procesos xeolóxicos internos.

Así mesmo, este REA pretende contribuir a acadar obxectivos de desenvolvemento sostible (ODS). O ODS 7 (enerxía asequible e non contaminante), coa garantía para acceder a unha enerxía asequible, segura, sostible e moderna, e o ODS12 (produción e consumo responsables), que promove modalidades de consumo e produción sustentables.

# Contidos, obxectivos específicos e competencias clave

Contidos | Bloque da materia
--- | ---
Estratexias para a elaboración do proxecto científico: Formulación de preguntas, hipóteses e conxecturas científicas. Estratexias de utilización de ferramentas dixitais para a procura de información, a colaboración e a comunicación de procesos, resultados ou ideas científicas: ferramentas dixitais e formatos de uso frecuente en ciencia (presentación, gráfica, vídeo, póster, informe...). Recoñecemento e utilización de fontes fidedignas de información científica. Métodos de observación e de toma de datos de fenómenos naturais. Deseño de controis experimentais (positivos e negativos) e argumentación sobre a súa esencialidade para obter resultados obxectivos e fiables nun experimento. A resposta a cuestións científicas mediante a experimentación e o traballo de campo: utilización dos instrumentos e espazos necesarios (laboratorio, aulas, contorna...) de forma adecuada Métodos de análise de resultados. Diferenciación entre correlación e causalidade. Modelado como método de representación e comprensión de procesos ou elementos da natureza. O labor científico e as persoas dedicadas á ciencia: contribución ás ciencias biolóxicas e xeolóxicas e importancia social. O papel da muller na ciencia. | Bloque 1
A xeosfera: Os minerais: características, propiedades e clasificación. As rochas e a súa clasificación: sedimentarias, metamórficas e ígneas. O ciclo das rochas. Identificación de rochas e minerais relevantes da contorna. Aplicacións dos minerais e das rochas na vida cotiá. Explotación sostible dos recursos xeolóxicos. Os recursos xeolóxicos en Galicia. Estrutura e composición básica da xeosfera: codia, manto e núcleo. Introdución á teoría da tectónica de placas. A litosfera e o movemento das placas. Estruturas xeolóxicas nos bordos das placas. | Bloque 4

Os criterios de avaliación deste REA pretenden acadar os seguintes obxectivos da materia:

Obxectivos | Descrición
--- | ---
OBX1 | Interpretar e transmitir información e datos científicos argumentando sobre eles e utilizando diferentes formatos para analizar conceptos e procesos das ciencias biolóxicas e xeolóxicas.
OBX2 | Identificar, localizar e seleccionar información, contrastando a súa veracidade, organizándoa e avaliándoa criticamente para resolver preguntas relacionadas coas ciencias biolóxicas e xeolóxicas.
OBX3 | Planificar e desenvolver proxectos de investigación, seguindo os pasos das metodoloxías científicas e cooperando cando sexa necesario para indagar en aspectos relacionados coas ciencias xeolóxicas e biolóxicas.
OBX5 | Analizar os efectos de determinadas accións sobre o ambiente e a saúde baseándose nos fundamentos das ciencias biolóxicas e da Terra para promover e adoptar hábitos que eviten ou minimicen os impactos ambientais negativos, que sexan compatibles cun desenvolvemento sostible e que permitan manter e mellorar a saúde individual e colectiva.

Así mesmo, os obxectivos de materia e os criterios de avaliación, traballarán as seguintes competencias clave e os descritores operativos asociados:

Competencias clave | Clave dos descritores operativos
--- | ---
CCL - Competencia en comunicación lingüística | CCL1, CCL2, CCL3 e CCL5
CP - Competencia plurilingüe | CP1
STEM - Competencia matemática e competencia en ciencia, tecnoloxía e enxeñaría | STEM2, STEM3, STEM4 e STEM5
CD - Competencia dixital | CD1, CD2, CD3, CD4 e CD5
CPSAA - Competencia persoal, social e de aprender a aprender | CPSAA1, CPSAA2, CPSAA3 e CPSAA4
CC - Competencia cidadá | CC3 e CC4
CE - Competencia emprendedora | CE1 e CE3
CCEC - Competencia en conciencia e expresións culturais | CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)